钦定古今图书集成/明伦汇编/氏族典/第187卷 > 萧昱
## 钦定古今图书集成/明伦汇编/氏族典/第187卷 > 萧昱

按《梁书萧景传》：“昱字子贞，景第四弟也。天监初，除秘
书郎，累迁太子舍人、洗马、中书舍人、中书侍郎。志愿
边州，高祖以其轻脱无威望，抑而不许。迁给事黄门
侍郎，表解职，坐免官，因此杜门绝朝觐。普通五年，坐
于宅内铸钱，为有司所奏，下廷尉，徙临海郡。行至上
虞，有敕追还，且令受菩萨戒。昱既至，恂恂尽礼，改意”
蹈道，持戒又精洁。高祖甚嘉之，以为招远将军、晋陵
太守。下车励名迹，除烦苛，明法宪，严于奸吏，优养百
姓，旬日之间，郡中大化。俄而暴疾卒。诏赠湘州刺史，
谥曰恭。